Gavebrev

til [søn/datter]

Undertegnede [gavegiver] overdrager ved dette gavebrev en ideel andel af [selskab I/S, CVR-nr. 12345678] (”Interessentskabet”), til [søn/datter] på følgende nærmere vilkår:

# Gavegiver og gavemodtager

Gavegiver: [far/mor], CPR-nr. [indsæt], [adresse], [by] (”Gavegiver”).

Gavemodtager: [søn/datter], CPR-nr. [indsæt], [adresse], [by], (”Gavemodtager”).

Gavemodtager er Gavegivers [søn/datter].

# Det overdragne

Med virkning pr. [dato] (”Overtagelsesdagen”) gives herved som gave af Gavegiver en ideel andel på [20 / 14] % af Gavegivers nuværende ejerandel, svarende til [10 / 7] % af de samlede ejerandele, i Interessentskabet, (”Andelen”) til Gavemodtager.

Som en del af Andelen overtager Gavemodtager pr. Overtagelsesdagen del i ejendommene, matr. nr.:

###### Sogn, sognby Matrikel: 11, beliggende adresse 1, 8000 Aarhus, og

###### Sogn, sognby Matrikel: 11, beliggende adresse 1, 8000 Aarhus (Samlet benævnt ”Ejendommene”)

der udgør de væsentligste aktiver i Interessentskabet. Gavemodtager modtager tillige del i Interessentskabets øvrige aktiver og passiver pr. Overtagelsesdagen som anført i Interessentskabets årsregnskab for [2019].

Andelen overdrages fri og ubehæftet, dog således at der på de til interessentskabets tilhørende Ejendommene, [med undtagelse af Sogn, sognby Matrikel: 11, beliggende adresse 1, 8000 Aarhus], påhviler behæftelser tilhørende tredjemand, og som således respekteres eller overtages af Gavemodtager ifølge dette gavebrev. *[GF note: Håndtering af tilskødning og lysning afventer afklaring omkring tinglysning af nuværende adkomst.]*

Overtagelsesdagen anvendes som skæringsdato for de til Andelen knyttede indtægter og udgifter således, at udgifter og indtægter, der (i) vedrører perioden ind til Overtagelsesdagen, uden hensyntagen til betalingstidspunktet, påhviler eller tilfalder Gavegiver, og (ii) vedrører perioden fra og med Overtagelsesdagen, uden hensyntagen til betalingstidspunktet, påhviler eller tilfalder Gavemodtager.

Der udarbejdes et perioderegnskab pr. Overtagelsesdagen med fuld periodisering af alle indtægter og udgifter vedrørende Andelen af [x] (”Perioderegnskabet”). Perioderegnskabet skal opgøres i overensstemmelse med de principper, der ligger til grund for årsregnskabet for [2019].

Andelen er givet med vilkår om, at Gavemodtager tiltræder og bliver part i interessentskabskontrakten af [dato] vedrørende besiddelse af andele i Interessentskabet.

# Værdien af det overdragne

Værdien af Andelen er foreløbigt opgjort til DKK [beløb], jf. særskilt vedlagte værdiopgørelse udarbejdet af [revisor] (”Den Foreløbige Værdi”). Den Foreløbige Værdi er genstand for regulering, såfremt værdien af Andelen pr. Overtagelsesdagen i henhold til Perioderegnskabet er større eller mindre end den Foreløbige Værdi, idet Den Foreløbige Værdi i så fald skal reguleres krone for krone for det beløb, som værdien i henhold til Perioderegnskabet er større eller mindre end den Foreløbige værdi (”Reguleringsbeløbet”). Det Foreløbige Værdi med tillæg eller fradrag af Reguleringsbeløbet, opgjort i overensstemmelse med det foran anførte, udgør den endelige værdi af Andelen.

Overdragelsessummen andrager hermed foreløbigt DKK [beløb] og berigtiges således:

Rente- og afdragsfrit ifølge særskilt anfordringsgældsbrev DKK [beløb]

Gave fra Gavegiver til Gavemodtager DKK [beløb]

Når Perioderegnskabet er udarbejdet og Reguleringsbeløbet kendes, skal det udstedte anfordringsgældsbrev, jf. punkt 3.2, korrigeres i overensstemmelse hermed.

Gavegiver foranlediger indgivelse af gaveanmeldelse til Skattestyrelsen.

# Særeje for gavemodtager

Andelen skal tilhøre Gavemodtager som fuldstændigt særeje, hvilket tillige skal gælde indtægter af særejet, samt hvad der træder i stedet for særejet.

[Det skal stå Gavemodtager frit for efter [10] års ægteskab ved ægtepagt at ophæve nærværende bestemmelse om særeje, således at gaven bliver fælleseje, [forudsat at dette er i overensstemmelse med Interessentskabskontrakten.]

# Båndlæggelse

Andelen samt eventuelle indtægter af Andelen, og hvad der måtte træde i stedet for Andelen, herunder surrogater af Andelen, (den ”Båndlagte Andel”) er givet med vilkår om båndlæggelse, og det er således Gavegivers ønske, at Gavemodtager ikke skal kunne råde over den Båndlagte Andel.

Båndlæggelsen er gældende indtil [10] år fra indgåelsen af dette gavebrev *[GF note: Alternativ fsva. Eriks børn: indtil Gavemodtager fylder 30 år]* (”Båndlægningsperioden”).

Renter og udbytter af den Båndlagte Andel samt eventuelt afkast deraf er tilsvarende omfattet af båndlæggelsen, uanset om kapitalen består af Andelen eller af andre former for aktiver eller midler. Enhver skat forbundet med Gavemodtagers besiddelse eller afkast af den Båndlagte Andel skal til enhver tid kunne kræves betalt af eventuelle oppebårne renter og udbytter fra den Båndlagte Andel samt afkast deraf, uanset båndlæggelsen.

Enhver råden og disposition over den Båndlagte Andel skal udøves i overensstemmelse med Interessentskabskontrakten.

# Gaveafgift

## Gavegiver betaler gaveafgiften.

# Skatteforbehold

## *Forhold der udløser skatteforbeholdet*

### Overdragelsen er betinget af, at den ikke har skattemæssige konsekvenser for Gavegiver eller Gavemodtager end betaling af gaveafgift af ovennævnte gave stor DKK [45]. Gavegiver og Gavemodtager forudsætter i denne forbindelse, at skattemyndighederne godkender værdiansættelsen af den overdragne Andel.

## *Hvis værdiansættelsen ikke godkendes*

Såfremt skattemyndighederne måtte foretage skattemæssig korrektion af den Overdragne Andel, herunder de tilhørende aktiver, samlet eller enkeltvis, kan Parterne hver især vælge at træde tilbage fra dette gavebrev (ophævelse). Parterne er dog berettiget til at gennemføre dette gavebrev med en reduceret/forhøjet værdiansættelse i overensstemmelse med den af skattemyndighederne fastsatte værdi. I så fald skal værdien reguleres over det udstedte anfordringsgældsbrev eller, såfremt Parterne er enige herom, reguleres kontant eller ved en forøgelse af gaven.

## *Virkningerne af en ophævelse af overdragelsen*

Ophæves overdragelsen skal såvel Gavegiver som Gavemodtager stilles som om overdragelsen ikke var gennemført.

Den overdragne Andel skal tilbageføres til Gavegiver.

### Er der efter overdragelsen deklareret overskudsandel/udbytte vedrørende den overdragne Andel, skal et sådant beløb tilfalde og beskattes hos Gavegiver, mens beskatningen hos Gavemodtager skal ophæves. Gavemodtager skal i samme forbindelse betale det modtagne beløb til Gavegiver.

## *Klage og domstolsprøvelse*

Gavegiver kan vælge at påklage skattemyndighedernes afgørelse vedrørende ændring af værdiansættelsen eller en ændret skatteansættelse hos Gavegiver. Tilsvarende gælder med hensyn til domstolsprøvelse. Ovennævnte skatteforbehold kan i så fald først gøres gældende af Gavegiver, når der foreligger endelige upåankede afgørelser fra de administrative myndigheder eller domstolene.

## *Sekundær påtaleret*

I tilfælde af Gavegivers død kan skatteforbeholdet gøres gældende af Gavegivers dødsbo, alternativt ægtefælle såfremt denne sidder i uskiftet bo, alternativt fællesboet efter Gavegiver og Gavegivers ægtefælle. I tilfælde af Gavegivers manglende evne til at handle fornuftsmæssigt på grund af sygdom eller ulykke, som dokumenteret ved lægeerklæring, kan skatteforbeholdet gøres gældende af Gavegivers ægtefælle, subsidiært Gavemodtager.

Den sekundære påtaleret anført i punkt 7.6.1 skal i det hele finde tilsvarende anvendelse for adgangen til klage og domstolsprøvelse efter punkt 7.5.1.

# Eksemplarer

Dette gavebrev oprettes i 2 eksemplarer benævnt Gavegivers og Gavemodtagers eksemplar.

\*\*\*

Dato:

For Gavegiver:

|  |  |
| --- | --- |
|  |  |
|  |  |
| [far / mor] |  |

For Gavemodtager:

|  |  |
| --- | --- |
|  |  |
|  |  |
| [søn/datter] | |

På vegne af Interessentskabet:

|  |  |
| --- | --- |
|  |  |
|  |  |
| [x] | [x] |